OzLabs/hebrew-wiki-articles huggingface dataset:
גבריאל פריירה

גבריאל פריירה דוס סנטוס (בפורטוגזית: Gabriel Pereira dos Santos; נולד ב-1 באוגוסט 2001 בסאו פאולו שבברזיל) הוא כדורגלן ברזילאי המשחק בעמדת קשר הכנף בקבוצת ניו יורק סיטי מה-MLS.

== קריירת מועדונים ==
פריירה גדל במחלקת הנוער של קורינתיאנס. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 43 הופעות ליגה והבקיע שני שערים.

ב-17 במרץ 2022 חתם פריירה על חוזה לארבע שנים בניו יורק סיטי מה-MLS. ב-2 באפריל ערך את הופעת הבכורה שלו במועדון, בהפסד 1–2 לטורונטו במסגרת הליגה. ב-24 באפריל הבקיע את שער הבכורה שלו במועדון, בניצחון 4–5 על טורונטו במסגרת הליגה. בעונתו הראשונה במועדון ערך 29 הופעות ליגה, בהן הבקיע תשעה שערים.

== תארים ==
;ניו יורק סיטי
* גביע קמפאונס (1): 2022

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני קורינתיאנס
קטגוריה:כדורגלני ניו יורק סיטי
קטגוריה:ברזילאים שנולדו ב-2001
סאביו (כדורגלן)

סאביו מוריירה דה אוליביירה (בפורטוגזית: Sávio Moreira de Oliveira; נולד ב-10 באפריל 2004 בסאו מתאוס שבברזיל), היידוע גם בכינויו "סאביניו", הוא כדורגלן ברזילאי המשחק בעמדת קשר הכנף במנצ'סטר סיטי מהפרמייר ליג ובנבחרת ברזיל.

== קריירת מועדונים ==
סאביו גדל במחלקת הנוער של אתלטיקו מיניירו. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 29 הופעות ליגה והבקיע שני שערים. בנוסף, ערך שתי הופעות בגביע ליברטדורס בעונת 2022.

ב-30 ביוני 2022 חתם סאביו בטרואה מליגת העל הצרפתית.

ב-22 ביולי 2022 הושאל סאביו למשך עונה אחת לפ.ס.וו. איינדהובן מליגת העל ההולנדית. ב-6 באוגוסט ערך את הופעת הבכורה שלו במועדון, בניצחון 4-1 על אמן במסגרת המחזור הראשון בליגה לעונת 2022/2023.

ב13 ביולי 2023, סאביו הושאל לג'ירונה לעונה אחת. בזמן שלו בז'ירונה עזר למועדון להגיע לליגת האלופות בפעם הראשונה בהיסטוריה, סיים את העונה בליגה עם 9 שערים ו10 בישולים ובנוסף לכל זה סאביו היה השחקן עם הכי הרבה דריבלים מוצלחים בליגה עם 104 דריבלים מוצלחים.

ב18 ביולי 2024, סאביו עבר למנצ'סטר סיטי שנמצאת תחת אותה בעלות כמו טרואה בסכום העברה של 25 מיליון פאונד.

== קריירה בינלאומית ==
ב-23 במרץ 2024 ערך סאביו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.

נכלל בסגל נבחרת ברזיל לטורניר קופה אמריקה 2024. ב28 ליוני 2024, סאביו כבש את שער הבכורה שלו בנבחרת ברזיל בניצחון 4-1 על פרגוואי במסגרת שלב הבתים של קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אתלטיקו מיניירו
קטגוריה:כדורגלני טרואה
קטגוריה:כדורגלני פ.ס.וו. איינדהובן
קטגוריה:כדורגלני ז'ירונה
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-2004
ספינת השוטים (משל)

פואמה של סבסטיאן ברנט, שיצאה לאור בבזל בשנת 1494.]]
ספינת השוטים, או משל הקברניט, הוא משל שהופיע ב'ספר המדינה' של אפלטון.

המשל מתאר את הבעייתיות שבשלטון לא מריטוקרטי, קרי שלטון שאינו מבוסס על כישורים – כגון דמוקרטיה, אוליגרכיה וכדומה.

== מקור ==
בתרגומו של יוסף גרהרד ליבס לכתבי אפלטון, המשל מופיע בכרך ב', עמודים 384–385:<ref></ref>

במשל, בעל האנייה משול למדינה, המלחים משולים לשלטון דמוקרטי או אוליגרכי – שנוהגים בכוח או בפופוליזם – והקברניט משול לשלטון של מלך-פילוסוף, שיודע כיצד למשול.

== בתרבות ==
ספינת השוטים מאת [[הירונימוס בוש]]
ב-1494, ברוח הרנסאנס והחזרה לכתבים העתיקים, פרסם הסאטיריקן הגרמני סבסטיאן ברנט את הפואמה ספינת השוטים בהשראת המשל. בסוף המאה ה-15 הירונימוס בוש צייר ציור שנושא את שם הפואמה.

המשל, וכן הפואמה, מוזכרים פעמים רבות גם בתרבות הפופולרית, דוגמת הספר והסרט ספינת השוטים (סרט), וכן במוזיקה דוגמת שיריהם של הדלתות (1970), גרייטפול דד (1974), ג'ון קייל (1974), וורלד פארטי (1987), רוברט פלאנט (1988) ואירייז'ר (1988).

== ראו גם ==
* המדינה (דיאלוג אפלטוני)
* ספינת השוטים (פואמה)

==קישורים חיצוניים==

== הערות שוליים ==

קטגוריה:אפלטון
קטגוריה:מחשבה מדינית
קטגוריה:דיאלוגים אפלטוניים
קטגוריה:מדע המדינה
פסטיבל הזמר העברי 2001

פסטיבל הזמר העברי 2001 הייתה תחרות שירים ששודרה ב-26 באפריל 2001, מוצאי יום העצמאות תשס"א, בניסיון לשחזר את פסטיבל הזמר והפזמון, לאחר שהתקיימה תחרות בשנה הקודמת.

הפסטיבל שודר בשידור חי בערוץ הראשון וברשת ג' מהיכל התרבות ראשון לציון, בהנחייתם של יעל אבקסיס ומוני מושונוב. בחלק האומנותי, הופיעו ירדנה ארזי, אנריקו מסיאס, זהבה בן ואמנים נוספים, במחווה לזמר המזרחי<ref></ref>.

השיר שזכה בתחרות היה "ריקוד החיים" בביצועה של קרן שני, שגם יצא לאחר מכן כסינגל ובליווי קליפ.
== השירים המשתתפים ==
{| class="wikitable sortable"
!סדר
!שם המבצע
!שם השיר
!מילים
!לחן
!עיבוד
!מקום
|-
|1
|אהרון פררה ואבי דור
|רוזה ורוז'ה
|חמוטל בן זאב
|אבי דור
|חזי שקד
| 3
|-
|2
|גלעד השג
|הלחי השנייה
|גלעד השג
|גלעד השג
|ננסי ברנדס
| -
|-
|3
|עופר כלף
|כמה ילד
|דודו ברק
|עופר כלף ואבי בן דב
|עופר כלף ואבי בן דב
| -
|-
|4
|להקת חיל חינוך
|זה הזמן לאהבה
|תמיר חיטמן
|תמיר חיטמן
|אריאל קשת
| -
|-
|5
|מאדורי
|ישועה
|מאדורי
|מאדורי
|עדי רנרט
| -
|-
|6
|דקלה שחר
|בלי מלחמות עולם
|יורם צדוק וזאב אולמן
|יורם צדוק וזאב אולמן
|יורם צדוק וזאב אולמן
| -
|-
|7
|גל טמיר
|וקראתי לך אהבה
|אבי וורצל
|אבי וורצל
|אילן אביב
| -
|-
|8
|דורון פלוסקוב
|סהרה
|דורון פלוסקוב
|דורון פלוסקוב
|דורון פלוסקוב ואילן בן עמי
| -
|- style="font-weight:bold; background:gold;"
|9
|קרן שני
|ריקוד החיים
|אבנר אשכול
|יצחק אליעזרוב ומוטי מור
|מוטי מור
| 1
|-
|10
|יוסי מאיר ואילן ליבוביץ
|לעוף רחוק
|אילן לייבוביץ
|אילן לייבוביץ
|עדי רנרט
| -
|-
|11
|תופעת דופלר
|בשבילך
|ברוך פרידלנד
|ברוך פרידלנד
|אריה בן קנז וגדי בן אלישע
| -
|-
|12
|שירה וחנן יובל
|לא הכל, לא תמיד
|אהוד מנור
|חנן יובל
|חנן יובל ויאיר סתוי
| 2
|}

==קישורים חיצוניים==
* [http://www.festi.co.il פסטיבל הזמר והפזמון], באתר הפסטיבלים
* [https://stereo-ve-mono.com/11389 פסטיבל הזמר העברי 2001], באתר סטריאו ומונו

== הערות שוליים ==

קטגוריה:2001 במוזיקה
קטגוריה:2001 בישראל
2001
יונתן (שיר)

יונתן הוא שיר שהוקלט על ידי הזמרת הישראלית שי המבר שיצא כסינגל ב-2 בנובמבר 2015 וזכה להצלחה גדולה ולהשמעות רבות ברדיו<ref></ref>.

ב-10 באוגוסט 2021 ביצעה שי המבר את השיר "יונתן" במהלך שלב התלת-גמר בתוכנית הטלוויזיה "הכוכב הבא" וזכתה ל-98% מהשופטים והקהל, המספר הגבוה ביותר מבין כל השירים שבוצעו בתוכנית באותה שנה.

== רקע וכתיבה ==
השיר נכתב על ידי הזמרת הישראלית שי המבר כשהייתה בת 16 והוא עובד והופק על ידי המלחין הישראלי חן מצגר-אדר<ref name=":0"></ref>. עם פרסום השיר ביוטיוב ב-2 בנובמבר 2015 הסבירה שי המבר את משמעות השיר בפייסבוק:

בריאיון לדודי פטימר מרשת 13 כשנשאלה על יונתן שעליו נכתב השיר ענתה המבר:

בקיץ 2022 החל טרנד טיקטוק בו בנות תיעדו עצמן שולחות את מילות השיר בהודעת וואצפ לבני הזוג שלהן. המבר הצהירה כי בעקבות כך גם היא עשתה זאת לבן זוגה ובריאיון לרדיו דרום אמרה: <ref name=":1"></ref>.

בנובמבר 2022, בריאיון לכתב העת "את" הצהירה המבר כי: .

== וידאו קליפ ==
הוידאו קליפ של השיר בוים ונערך על ידי לינור קריספין ו-avoxvision. הקליפ מציג הנפשה של ציורי דו-מימד על רקע דף מחברת שורות בעוד שהאיורים משתנים על פי מילות השיר ומשמעותן, כך מיוצגים שי ויונתן על ידי זוג ציפורים שמתנשקים, בוכים ומתרחקים על פי משמעות השיר<ref></ref>.

עם יציאת השיר הקליפ הועלה לערוץ היוטיוב של המבר וחצה את רף ה-100 אלף צפיות תוך שבועיים<ref></ref>. נכון לדצמבר 2022 מונה סרטון הקליפ ביוטיוב מעל למיליון צפיות<ref name=":0" /> והוא הסרטון עם מספר הצפיות הגבוה ביותר בערוץ<ref></ref>.

== ביצועים ==
ב-18 בנובמבר 2015 ביצעה המבר את השיר בהופעת הבכורה שלה, לה נמכרו כל הכרטיסים בתיאטרון תמונע שבתל אביב<ref></ref>.

=== הכוכב הבא ===
ב-10 באוגוסט 2021 ביצעה שי המבר את השיר "יונתן" במהלך שלב התלת-גמר בתוכנית הטלוויזיה "הכוכב הבא" וזכתה ל-98% מהשופטים והקהל, המספר הגבוה ביותר מבין כל השירים שבוצעו בתוכנית באותה שנה<ref>ראו הכוכב הבא 2021#שלב התלת-גמר</ref>. לאחר הביצוע אמר לה סטטיק: "את כותבת מצוין ואת מוכשרת בזה מאוד.. ואת גם מבצעת מצוינת – יש לך הכל" וקרן פלס הוסיפה: "אני רוצה להזכיר לכם שהיא כתבה את זה בגיל 16 ו"מבחינתי יש מישהי אחת שראויה לזכות במיליון שקלים – וזאת שי המבר"<ref></ref>. אביטל סבט ממאקו כתבה כי באותו ביצוע שי "העיפה את האולפן באוויר עם הפאסון והבגרות שכה מאפיינים אותה".

בריאיון עם מאקו אמרה שי:.

=== ברדיו ===
ב-4 בנובמבר 2015 ביצעה את השיר בערוץ HOT בידור תוך שהיא מלווה את השירה בגיטרה<ref></ref>.

ב-17 במרץ 2016 ביצעה את השיר ב-104.5FM רדיו צפון<ref></ref>.

בנובמבר 2022 ביצעה את השיר עם גיטרה במסגרת התכנית "באים בטוב" עם כפיר ולדמן ברדיו דרום<ref name=":1" /><ref></ref>.

== ביקורת ==
באתר מאקו תואר השיר כמסמל את המעבר של המבר מתמימות לרומנטיקה<ref></ref> וכ"שיר הורס"<ref></ref> בעוד שבפרוגי הוא תואר כ"להיט ענק"<ref></ref>.

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים בעברית
קטגוריה:שירי אהבה בעברית
קטגוריה:שירים על נשיקות
קטגוריה:שירים על מיניות
אנדרטת החיפושית בול ויוויל

אנדרטת החיפושית בול ויוויל ניצבת בעיירה אנטרפרייז במדינת אלבמה שבארצות הברית. היא הוקמה לציון תרומתה של החיפושית לשינוי לטובה של החקלאות והכלכלה במחוז שסביב העיירה. זוהי האנדרטה הראשונה בעולם שהוקמה לכבודו של מזיק חקלאי.

==רקע==
החיפושית בול ויוויל (Boll weevil) (שמה הלטיני: Anthonomus grandis) היא מין אנדמי למקסיקו, הניזון מצמח הכותנה וגורם נזקים כבדים למגדליו. בסוף המאה ה-19 היא החלה להתפשט אל תחומי ארצות הברית ופגעה באלבמה בשנת 1915. תוך שלוש שנים החלו חקלאים שם לאבד את כל יבולי הכותנה שלהם, שהיוו מרכיב עיקרי בכלכלה המקומית.

אחד מתושבי אלבמה ראה בנזקי החיפושית הזדמנות לגוון את החקלאות במחוז על ידי הכנסת גידולי בוטנים במקום הכותנה. הוא שיכנע בכך את אחד ממגדלי הכותנה ששקע בחובות. יבול הבוטנים הראשון שלו כיסה את חובותיו וחקלאים נוספים הלכו בדרכו. גידול הכותנה במחוז לא פסק, אך החקלאים למדו לגוון את הגידולים במשקיהם ועקב כך גדלה ההכנסה הכספית של המחוז.

איש העסקים המקומי בון פלמינג (Bon Fleming) הציע להקים אנדרטה לכבוד החיפושית בעיירה אנטרפרייז ומימן את הקמתה. היא נועדה להדגשת האופן בו מאורע הרסני יכול לשמש כמנוע לשינוי וכן האופן שבו אנשי העיירה התאימו עצמם למציאות בעיצומו של משבר. האנדרטה נחנכה ב-11 בדצמבר 1919.

==האנדרטה==
האנדרטה, בגובה של ארבעה מטר, מציגה דמות נשית הניצבת על גבי כן ומרימה כלפי מעלה כן שעליו ניצבת דמות בקנה מידה גדול של החיפושית. אל הכן הראשי הוצמדו שני פנסי רחוב עגולים והוא היה מוקף בריכת מים עגולה שבה מזרקות וסביבה גדר. דמות החיפושית הוספה לאנדרטה כשלושים שנה לאחר הקמתה. הכיתוב בבסיס האנדרטה הוא: בהערכה עמוקה לבול ויוויל ולמה שעשתה כחלוצת השיגשוג הוקמה אנדרטה זו על ידי אזרחי אנטרפרייז, מחוז קופי, אלבמה 

בשנת 1973 הוספה האנדרטה למרשם הלאומי של מקומות היסטוריים של ארצות הברית.

במהלך שנות קיומה סבלה האנדרטה ממעשי גנבה של חלקים ממנה ומוונדליזם, שנזקיהם תוקנו. בשנת 1998 נגרם לה נזק כבד. בעקבות זאת הוצב במקומה המקורי של האנדרטה העתק שלה משרף פולימרי, ואילו המקור עצמו הועבר לתצוגה במיקום מוגן.

האנדרטה זכתה לאזכור בארצות הברית במסגרת שירים, תוכניות טלוויזיה ועבודת אמנות.

==קישורים חיצוניים==

* [https://npgallery.nps.gov/AssetDetail/NRIS/73000336 האנדרטה], באתר שירות הפארקים הלאומיים של ארצות הברית
* [http://weevilwonderland.blogspot.com/ אתר אודות האנדרטה]

חיפושית בול ויוויל
קטגוריה:אלבמה
קטגוריה:ארצות הברית: חקלאות
קטגוריה:חרקים מזיקים
קטגוריה:בעלי חיים והאדם
גרדה שטיינהוף

גרדה שטיינהוף (בגרמנית: Gerda Steinhoff; 29 בינואר 1922 – 4 ביולי 1946) הייתה פושעת מלחמה נאצית ששימשה כשומרת במחנות ריכוז בעקבות פלישת גרמניה הנאצית לפולין בשנת 1939.

==ביוגרפיה==
שטיינהוף נולדה בגדנסק שהייתה אז תחת שליטת העיר החופשית דנציג. בנעוריה עבדה בתור עוזרת בית בחווה בעיריית טיגנהגן שבקרבת גדנסק. בשנת 1939 החלה לעבוד במאפייה בגדנסק ולאחר מכן עבדה בתור נהגת חשמלית.

בשנת 1941 נישאה ונולד לה ילדה הראשון. עוד באותה השנה עקב דרישה מוגברת של גרמניה הנאצית לשומרים במחנות הריכוז השונים היא גויסה לסגל מחנה הריכוז שטוטהוף.

===שמירה במחנות ריכוז===
ב-1 באוקטובר 1941 היא מונתה לתפקיד שומרת (SS-Aufseherin) במחנה הנשים בשטוטהוף, שם לקחה חלק פעיל בסלקציות ובשילוח אסירים לתאי הגזים. עוד ב-31 באוקטובר באותה שנה מונתה להיות המפקחת הראשית (SS-Oberaufseherin) של מחנה משני (בפולנית: Danzig Holm) בשטוטהוף.

ב-1 בדצמבר הוצבה במחנה הנשים של שטוטהוף, שהיה ממוקם כ-170 קילומטרים דרומית לגדנסק בעיר בידגושץ'. במסגרת פועלה במחנה זכתה בעיטור על נאמנותה לרייך השלישי. שטיינהוף הייתה ידועה כמסורה לעבודתה, ונחשבה לחסרת רחמים על ידי אסירי המחנה.

מעט לפני סיום המלחמה נמלטה לעיר הולדתה, שם נעצרה ב-25 במאי 1945 ונכלאה למשך כשנה בבית כלא בעיר גדנסק.

===לאחר המלחמה===
שטיינהוף (ראשונה משמאל) תלויה
ב-25 במאי 1945 נעצרה בידי כוחות שיטור פולניים, נכלאה והועמדה לדין במסגרת משפט שטוטהוף יחד עם נשות אס אס נוספות ומספר אנשי קאפו.

על פי עדויות הנוכחים באולם היא ישבה על ספסל הנאשמים כאשר מסביבה יושבות אליזבת בקר ונדה קלאף וג'ני-ונדה ברקמן ואלה מחליפות מבטים ומצחקקות בזמן הקראת העדויות על מעלליהן במחנה.
היא נאשמה על חלקה בסלקציות ועל התעללות ממניעים סדיסטיים באסירים ונגזר עליה עונש מוות.

===הוצאה להורג===
ב-4 ביולי 1946 הוצאה להורג בהוצאה פומבית להורג בתליה. לצדה הוצאו להורג עשרה מורשעים נוספים במשפט שטוטהוף. בין היתר, אליזבת בקר, ונדה קלאף וג'ני-ונדה ברקמן.

==ראו גם==
* מחנה הריכוז שטוטהוף
* נשים בשורות הנאצים

==לקריאה נוספת==
* [https://nbg-02.lil.tools/transcripts/5-transcript-for-nmt-4-pohl-case?seq=1281 Transcript for NMT 4: Pohl Case]

==קישורים חיצוניים==

* [https://www.executedtoday.com/tag/gerda-steinhoff כתבה על ההוצאה הפומבית להורג שנערכה לנאשמי המשפט], באתר Executed today

==הערות שוליים==

קטגוריה:פושעות מלחמה נאציות שהוצאו להורג
קטגוריה:פושעי מלחמה נאצים שהוצאו להורג
קטגוריה:נשות סגל מחנות ריכוז והשמדה
קטגוריה:סגל מחנות ריכוז והשמדה
קטגוריה:נשים שהוצאו להורג בתלייה
קטגוריה:אישים שהוצאו להורג בתלייה
קטגוריה:אישים שהוצאו להורג בפולין
קטגוריה:גרמנים שנולדו ב-1922
קטגוריה:גרמנים שנפטרו ב-1945
Superhero (Heroes & Villains)

"" הוא שיר של המפיק המוזיקלי האמריקאי מטרו בומין, הראפר האמריקאי פיוצ'ר והזמר האמריקאי כריס בראון, מתוך אלבום האולפן השני של מטרו בומין, Heroes & Villains. הוא הופק על ידי מטרו בומין, עם הפקה משנית מאלן ריטר ודייוויד X אלי. השיר הגיע למקום השמיני במצעד בילבורד הוט 100.

==רקע וכתיבה==
"Superhero (Heroes & Villains)" הוא שיר טראפ המציג בהפקתו "808 נובט והורנס מושתקים", עליהם פיוצ'ר מראפרפ ב"זרימה הרגילה, דמוית הזמר" שלו,<ref name="Complex"></ref> ובסגנון הדומה לאלבומו DS2.<ref></ref> בחלק האחרון, האינסטרומנטל "מתפוגג לתוך סינת'ים קודרים", עבור "מלודיות מעוותות" של כריס בראון, ששר על אנשים שלא רוצים לראות אותו מצליח.<ref name="Pitchfork"></ref> השיר מכיל גם דגימה מהשורה של הראפר ג'יי-זי על לחיות "מספיק זמן כדי לראות את עצמך הופך לנבל" ב-"So Appalled" של קניה וסט, המתייחסת לציטוט של דו-פרצוף בסרט "האביר האפל".<ref></ref>

==וידאו קליפ==
וידאו קליפ לשיר יצא לאור ב-2 בדצמבר 2022 לצד האלבום Heroes & Villains. הוא מתחיל במטרו בומין ופיוצ'ר מעורבים בגניבת יהלומים מתוחה, וממשיך בסדרה של סצנות סוריאליסטיות, כולל מטרו בומין גולש בשמיים. סגיר השיר בביצוע כריס בראון אינו מופיע בקליפ.<ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי מטרו בומין
קטגוריה:שירי פיוצ'ר
קטגוריה:שירי כריס בראון
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מטרו בומין
קטגוריה:שירים על גיבורי-על
Space Cadet

"Space Cadet" הוא שיר של המפיק המוזיקלי האמריקאי מטרו בומין, בהשתתפות הראפר האמריקאי גאנה. הוא נשלח לרדיו קצבי עכשווי באמצעות בומינטי וורלדווייד וריפבליק רקורדס ב-29 בינואר 2019, כסינגל השני מתוך אלבום האולפן השני של מטרו בומין, Not All Heroes Wear Capes.<ref name="RC"></ref>

== רקע ==
"Space Cadet" הופק על ידי מטרו בומין ו-ויזי, עם אלן ריטר כמפיק נוסף. בסוף השיר קולות רקע של הראפר והזמר האמריקאי טראוויס סקוט, חבר קרוב ומשתף פעולה תכוף של מטרו וגאנה. בשיר, גאנה מראפרפ על אורח חייו המפואר, בהתייחסות לרולס רויס רייט, מכונית יקרה שידועה בתקרת הכוכבים שלה. Space Cadet ("צוער חלל") הוא אסטרונאוט מתלמד.

זה שיתוף הפעולה הרשמי השני בין מטרו לגאנה, לאחר השיר "Car Sick" של גאנה משנת 2018, בו מופיע גם הראפר הקנדי נאב, שהוא חבר קרוב ומשתף פעולה תכוף של שני האמנים. השיר הוא מתוך המיקסטייפ המסחרי של גאנה, Drip Season 3, בו שימש מטרו כמפיק בפועל וגם הפיק ארבעה שירים נוספים מהפרויקט, "Helluva Price", "Pedestrian", "My Soul" ו-"No Joke". גאנה אף מופיע בשיר נוסף מהאלבום לצד יאנג ת'אג, "Lesbian".

== הצלחה מסחרית ==
השיר נכנס והגיע לשיא במקום ה-51 במצעד בילבורד הוט 100, בשבוע של 17 בנובמבר 2018.<ref></ref> השיר אף נכנס למצעד שירי ה-R&B/היפ-הופ במקום ה-22.<ref></ref> ב-9 בדצמבר 2020, השיר זכה בתואר הפלטינה הכפולה מאיגוד תעשיית ההקלטות האמריקאי על מכירות ויחידות שקולות לסטרימינג משולבות של למעלה משני מיליון בארצות הברית.

== וידאו קליפ ==
הווידאו קליפ הרשמי של "Space Cadet" פורסם ב-22 באפריל 2019. הוא בוים על ידי זאק פאקטס.<ref></ref> מטרו בומין וגאנה רוקדים ומעופפים סביב לייזרים ובאורות בהירים, בהדמיה של החלל החיצון. יאנג ת'אג, חבר קרוב ומשתף פעולה תכוף של שני האמנים, מבצע הופעת קמע בקליפ.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! צרפת (SNEP)
| זהב
| 100,000
|-
! פולין (ZPAV)
| זהב
| 25,000
|-
! פורטוגל (AFP)
| זהב
| 5,000
|-
! ארצות הברית (RIAA)
| פלטינה ×3
| 3,000,000
|}

== הערות שוליים ==

קטגוריה:שירי 2018
קטגוריה:סינגלים מ-2019
קטגוריה:שירי מטרו בומין
קטגוריה:שירי גאנה
קטגוריה:שירים באנגלית
קטגוריה:שירים שהופקו על ידי מטרו בומין
קטגוריה:שירים על החלל החיצון
קטגוריה:שירי פלטינה משולשת בארצות הברית
Runnin

"Runnin" הוא שיר של הראפר מאטלנטה 21 סבאג' והמפיק המוזיקלי האמריקאי מטרו בומין. הוא יצא לאור ב-2 באוקטובר 2020, כרצועה הפותחת מתוך אלבום האולפן המשותף שלהם, Savage Mode II. הוא נשלח לרדיו הקצבי בארצות הברית ב-13 באוקטובר 2020, לצד "Mr. Right Now", כסינגלים המובילים מתוך האלבום.

השיר נכנס למקום השמיני במצעד הבילבורד הוט 100.<ref></ref>

== הרכב ומילים ==
"Runnin" הוא רצועה "נשמתית"<ref name="HNHH"></ref> ו"מפחידה",<ref name="Paste"></ref><ref name="CLN"></ref> כאשר מטרו בומין ממיר דגימה של השיר "I Thought It Took a Little Time" של דיאנה רוס מ-1976 ללופ "רודף",<ref name="Complex"></ref> הבנוי סביב מערכת תופים "מאיימת".<ref name="Paste" /> מבחינת ליריקה, השיר רואה את 21 סבאג' חוזר ל"נושא האמיתי והאולטרה-אלים שהביא אותו לקדמת הבמה של ההיפ הופ",<ref name="Revolt"></ref> כשהוא מתעמק ב"נטיות הקלטניות שלו" ושר על ארסנל הנשק שלו<ref name="Complex" /> ואיומים על אויבים המסרבים להישאר במקומם.<ref name="Paste" /> הקצב המהיר, יחד עם הזרימה של 21 "מוכיח שהוא יכול 'לרוץ' עם הרצועה".<ref name="CLN" /> כמו ברצועות אחרות באלבום, השיר כולל קריינות של מורגן פרימן, שמציב את השאלה: "האם הדברים טובים יותר או גרועים יותר בפעם השנייה?".<ref></ref>

==וידאו קליפ==
הווידאו קליפ לשיר פורסם ב-2 באוקטובר 2020, שעות ספורות לאחר צאתו של השיר באלבום. בקליפ נראה 21 סבאג' יוצא ל"סיבוב ניצחון" ברחובות אטלנטה, כשהוא חוגג את פרס גראמי לשיר הראפ הטוב ביותר שקיבל עבור "A Lot".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי 21 סבאג'
קטגוריה:שירי מטרו בומין
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי זהב בקנדה
קטגוריה:שירי פלטינה כפולה בארצות הברית
קטגוריה:סינגלים בהוצאת אפיק רקורדס
קטגוריה:סינגלים בהוצאת ריפבליק רקורדס
Mr. Right Now

"Mr. Right Now" הוא שיר של הראפר מאטלנטה 21 סבאג' והמפיק המוזיקלי האמריקאי מטרו בומין בהשתתפות הראפר הדרייק. הוא יצא לאור ב-2 באוקטובר 2020, כרצועה הפותחת מתוך אלבום האולפן המשותף של 21 סבאג' ומטרו בומין, Savage Mode II. הוא נשלח לרדיו הקצבי בארצות הברית ב-13 באוקטובר 2020, לצד "Runnin", כסינגלים המובילים מתוך האלבום.

השיר נכנס למקום העשירי במצעד הבילבורד הוט 100.<ref></ref>

==רקע==
השיר מסמן את שיתוף הפעולה הרביעי של 21 סבאג' ודרייק, לאחר "Sneakin'", "Sacrifices" ושיר מודלף בשם "Issa".<ref name="Uproxx"></ref> שני הראפרים העניקו אחד לשני שרשראות לאחר צאת השיר..<ref></ref> לימים, הוציאו השניים אלבום משותף בשם Her Loss בשנת 2022.

==הרכב ומילים==
השיר תואר כבלדה<ref></ref><ref name="Ringer"></ref> בעלת נטייה ל-R&B<ref name="Complex"></ref> המכילה אינסטרומנטל פשוט.<ref name="Complex" /> בשיר חושף דרייק כי יצא עם הזמרת סיזה בשנת 2008.<ref name="Uproxx" /> סיזה אישרה זאת בסדרת ציוצים בטוויטר, אך אמרה שהם יצאו למעשה ב-2009, בהנחה שדרייק "פשוט חורז בתמימות את 2008 עם wait". סיזה, שהייתה אז בת 17 או 18, הדגישה כי מערכת היחסים ביניהם הייתה "תמימה לחלוטין".<ref name="Genius"></ref> דרייק הזכיר את סיזה בעבר בשירו "Diplomatic Immunity" משנת 2018, בו הוא אמר שהוא מכיר את סיזה "ממש מזמן".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|-
! ארצות הברית (RIAA)
| פלטינה
| 1,000,000
|}

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי 21 סבאג'
קטגוריה:שירי מטרו בומין
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי זהב בקנדה
קטגוריה:שירי פלטינה בארצות הברית
קטגוריה:סינגלים בהוצאת אפיק רקורדס
קטגוריה:סינגלים בהוצאת ריפבליק רקורדס
צב מטבע זהוב

השריון התחתון
צב מטבע זהוב (שם מדעי: Cuora trifasciata) הוא מין צב האנדמי לדרום סין.

== תפוצה ==
מין זה נפוץ בסין, רק באי האינאן (נכחד ממחוזות היבשת גואנגדונג, גואנגשי ופוג'יין) וכן בהונג קונג.

== תיאור ==

לצב זה יש שלושה פסים שחורים מובהקים על שריונו החום, עם לסת עליונה צהובה הבולטת מעט ופס צהוב המשתרע מחלקו האחורי של הפה. חלקו התחתון של השריון שחור ברובו והקצוות צהובים. צב זה יכול להגיע לגודל של עד 25 סנטימטרים.

== תזונה ==
בהונג קונג, הצב ניזון מדגים, צפרדעים ופגרים, אם כי גם שאריות של סרטנים, חלזונות וחרקים נמצאו בצואה שלו.

== מיון ==
צב זה מתרבה ברביית כלאיים בקלות עם קרובי משפחתו בשבי ובטבע, וייתכן שישנה הפריה מרובה של בני תערובת גם ממין זה. כמה מבני תערובת אלה תוארו כמינים חדשים, כמו צב אגם פוג'יין ("Mauremys" × iversoni) שהוא לרוב מין משולב מזכרים של צב המטבע הזהוב ונקבות מהמין צב אגם צהוב ("Mauremys mutica"). כמו כן, צב המטבע הזהוב עשוי להיות קשור ליצירה של מינים בני תערובת אחרים.

== שימור ==
על פי IUCN צב זה נתון בסכנת הכחדה חמורה. משתמשים בו ברפואה מסורתית, ולכן הוא נתון תחת איום בגלל ציד רב של המין. צב זה הוא אחד ממיני הצבים הנדירים בעולם לפי הערכה משנת 2003 שנעשתה על ידי איגוד IUCN. צב המטבע הזהוב נמצא ברשימה של ארגון Turtle Conservation Coalition, (תחת IUCN) של 25 הצבים וצבי המים הנמצאים בסיכון חמור.

==קישורים חיצוניים==

קטגוריה:בעלי חיים שתוארו ב-1825
קטגוריה:טקסונים שתוארו בידי תומאס בל
קטגוריה:צבי בריכה
ג'ק צ'מפיון

ג'ק צ'מפיון (באנגלית: Jack Champion; נולד ב-16 בנובמבר 2004) הוא שחקן אמריקאי.

==ביוגרפיה==
צ'מפיון נולד בעיירה בלקסבורג וירג'יניה וגדל בלוס אנג'לס, קליפורניה. בגיל 13 עבר ללמוד בחינוך ביתי.

==קריירה==
בשנת 2015 צ'מפיון החל את הקריירה שלו בגיל עשר עם תפקיד קטן בסדרה "בתוך הבועה" ובשני סרטים קצרים.

בשנת 2016 גילם את הגרסה הצעירה של בובי ברווינג (מאט דאלאס) בקומדיה הרומנטית "Where Are You, Bobby Browning?" שנה לאחר מכן שיחק בסרט הדרמה "Extraordinary" ובסרט "Message in a Bottle".

בשנת 2018 שיחק בתפקיד ראשי סרט האימה "The Night Sitter". שנה לאחר מכן שיחק בתפקיד קטן בסרט "הנוקמים: סוף המשחק".

בשנת 2022 גילם את חוויאר סוקורו בסרטו של ג'יימס קמרון "אווטאר: דרכם של המים", צ'מפיון אמר הוא היה רק בן 12 כאשר נבחן לתפקיד. ביוני 2022 נמסר על ליהוקו של צ'מפיון לסרט ההמשך "צעקה 6".

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|Where Are You, Bobby Browning?
|בובי בצעירותו
|
|-
| rowspan="2" |2017
|Extraordinary
|דייב בצעירותו
|
|-
|Message in a Bottle
|טימי גודמן
|
|-
|2018
|The Night Sitter
|קווין
|
|-
|2019
|הנוקמים: סוף המשחק
|ילד עם אופניים
|
|-
|2022
|אווטאר: דרכם של המים
|חוויאר סוקורו
|מועמד פרס סאטורן לשחקן/ית הצעיר/ה הטוב/ה ביותר בסרט (2024)
|-
| rowspan="2" |2023
|צעקה 6
|איתן "לנדרי" ביילי
|
|-
|במלכוד
|זאק טרנר
|
|-
|2024
|אווטאר 3
|חוויאר סוקורו
|
|-
| rowspan="2" |TBA
|Everything's Going to Be Great
|דריק
|
|-
|Freaky Tales
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2015
|בתוך הבועה
|איידן טילדן
|פרק: "Redux"
|-
|Evil Kin
|ג'ון ריס הצעיר
|פרק: "Reese Family"
|-
|2015–2016
|Legends & Lies
|ג'סי ג'יימס ג'וניור 
|2 פרקים
|-
|2017
|Gone
|כריס הייל
|פרק: "Tiger"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2004
סלון הפזמון

מאיר גולדברג ודן תורן, מייסדי סלון הפזמון (2022)
סלון הפזמון הוא בית ספר מקוון לכתיבת שירים, מייסודם של דן תורן ומאיר גולדברג.

== היסטוריה ==
סלון הפזמון החל לפעול ב-2004. מסדנאות הכתיבה הראשונות בישראל לכתיבת פזמונים.<ref></ref>

הסלון קיים בתחילת דרכו מפגשים פיזיים, והוא עבר מספר כתובות, ביניהן מקלט ציבורי בחולון, הירקון 70 ודיזנגוף סנטר. בשנים 2019–2022 הצטרפה אפרת קולברג לתורן וגולדברג כשותפה, וביוזמתה עבר הסלון למתכונת מקוונת. מאז, העברת התכנים, השיעורים והמשובים על שירים שכתבו המשתתפים, מתבצעת ברשת האינטרנט, באמצעות זום, פייסבוק ופלטפורמות אחרות.

בנוסף לשיעורי כתיבה, מקיים הסלון ערבי קריאה מקוונים, שיעורי משוב, ומספק שירותי הלחנה והפקה. הסלון מפרסם אתגרי כתיבה שנתיים שפתוחים להשתתפות הקהל הרחב, כגון אתגר שנערך במשך שבוע בחנוכה בשנת 2020, שבו השתתפו כ-6,000 ישראלים.

במקביל ללימודים הרגילים, הפעילו תורן וגולדברג, בחסות עיריית תל אביב-יפו, את "סלון הפזמון לנוער", בבית היוצר בנמל תל אביב.

== מורים ותלמידים בולטים ==
בנוסף לתורן וגולדברג, בסלון מלמדים צרויה להב, ערן צור, דניאל סלומון, דנה ברגר, שילה פרבר ונעם רותם.

בין תלמידי הסלון לאורך השנים: קורין אלאל, אניה בוקשטיין, דודי לוי, דורון מדלי, שי צברי, סיון טלמור, אביגיל רוז, אביגיל קובארי, הילה רוח, מאיה משעול, לי גאון, סמדר אקראי, מיכל שפירא, אורי סלונים, אור "אורקה" טפלר וסופי צדקה. נופיה ידידיה וקרן אטינגר למדו בסלון הפזמון לנוער.

== קישורים חיצוניים ==
* 
* 

== הערות שוליים ==

קטגוריה:ישראל: בתי ספר למוזיקה
The Inner Light (שיר)

The Inner Light (בעברית: האור הפנימי) הוא שיר של להקת הרוק הבריטית הביטלס, שנכתב על ידי ג'ורג' האריסון. השיר יצא לאור כסינגל מחוץ לאלבום במרץ 1968, בתור הבי-סייד של "Lady Madonna". השיר היה היצירה הראשונה של האריסון שיצאה בתור סינגל של הביטלס והוא משקף את החיבה של הלהקה למדיטציה טרנסנדנטלית, אותה הם למדו בהודו יחד עם מהרישי מהש יוגי בזמן יציאת הסינגל. אחרי "Love You To" ו-"Within You Without You", זה היה השיר האחרון מבין שלושת השירים של האריסון מהתקופה בה הביטלס התנסו במוזיקה הודית קלאסית גלויה ומעוצבים כיצירות הודיות. המילים הן עיבוד של השיר דאו דה ג'ינג הטאואיסטי, שאותו הלחין בהמלצתו של חואן מסקרו, חוקר סנסקריט שתרגם את הקטע בספרו "מנורות של אש" משנת 1958.

== רקע והשראה ==
באוטוביוגרפיה של ג'ורג' האריסון, I, Me, Mine, האריסון נזכר שהוא קיבל השראה לכתוב את "The Inner Light" על ידי חואן מסקרו, חוקר סנסקריט באוניברסיטת קיימברידג'. מסקרו השתתף בדיון, ששודר בתוכנית פרוסט ב-4 באוקטובר 1967, שבמהלכו דנו האריסון וג'ון לנון ביתרונות של מדיטציה טרנסנדנטלית עם קהל של אקדמאים ומנהיגים דתיים. במכתב מאוחר יותר להאריסון, מ-16 בנובמבר, הביע מסקארו את תקוותו שהם עשויים להיפגש שוב לפני שהביטלס ייצאו להודו, שם הקבוצה הייתה אמורה ללמוד מדיטציה עם הגורו שלהם, מהרישי מהש יוגי. מסקארו צירף עותק של ספרו "מנורות של אש", אנתולוגיה של כתבים דתיים, כולל "דאו דה ג'ינג" של לאו דזה. לאחר שהצהיר על התפעלותו מהמסר הרוחני בחיבורו של האריסון בשיר "Within You Without You", מסקרו שאל: "אולי זה לא יהיה מעניין להכניס למוזיקה שלך כמה מילים של טאו, למשל מס' 48, עמוד 66 של מנורות של אש?"

== הלחנה ==
"The Inner Light" היה השיר השלישי של האריסון בז'אנר המוזיקלי ההודי, אחרי "Love You To" ו-"Within You Without You". בעוד ששירים מוקדמים אלה הלכו בעקבות השיטה ההינדוסטנית (צפון הודית) של המוזיקה הקלאסית ההודית, כיצירות המבוססות על סיטאר וטאבלה, "The Inner Light" היה קרוב יותר בסגנונו למסורת מוזיקת המקדשים הקרנאטית (או הדרום הודית). התקדמותו בתוך הז'אנר שיקפה את תפיסתו לפסקול של "Wonderwall" כלומר, שהמשימה אפשרה לו ליצור "אנתולוגיה" של מוזיקה הודית ולהציג מגוון רחב של סגנונות וכלי נגינה.

== שחרור ==
השיר יצא לאור כבי-סייד של "Lady Madonna" ב-15 במרץ 1968 בבריטניה, עם שחרורו בארצות הברית שלושה ימים לאחר מכן. כריס וולש מ-Melody Maker הביע ספקות לגבי פוטנציאל הלהיט של האיי-סייד, מגזין בילבורד הגיב על ההתאמה של "The Inner Light", בהתחשב ב"כישוף המדיטציה" המקביל של הלהקה. מבקר מ-Cashbox כתב: "מילים מבית הספר למדיטציה טרנסצנדנטלית ותזמורות המזרח הקרוב על מצמד מעניין מאוד שיכול להראות מכירות חזקות כמו 'Lady Madonna'". השיר נכנס באופן עצמאי למצעד הבילבורד הוט 100 במשך שבוע אחד, והגיע למקום 96. באוסטרליה, השיר הופיע עם "Lady Madonna", כאיי-סייד כפול, כאשר הסינגל הגיע לראש המצעד הלאומי של Go-Set.

== ביצוע ==
הביטלס
* ג'ורג' האריסון - שירה, בימוי
* ג'ון לנון - שירה הרמונית
* פול מקרטני - שירה הרמונית

מוזיקאים נוספים
* אשיש חאן – סרוד
* האנומן ג'אדב – שנאי
* האריפראסאד צ'אורסיה – בנסורי
* מהאפורוש מיסרה – פח'וואג'
* ריג'רם דסאד – הרמוניום
* ללא קרדיט – טאבלה טאראנג

== קישורים חיצוניים ==

קטגוריה:שירי 1968
קטגוריה:סינגלים מ-1968
קטגוריה:שירי הביטלס
קטגוריה:שירים באנגלית
קטגוריה:סינגלים בהוצאת קפיטול רקורדס
נוראלי אליפ

נוראלי פקטולי אליפ (בקזחית: Нұралы Пақтұлы Әліп; נולד ב־22 בדצמבר 1999, אקטאו, קזחסטן) הוא שחקן כדורגל קזחי, המשחק כבלם בקבוצת זניט סנקט פטרבורג מליגת העל הרוסית בכדורגל.

==קריירה==
===קאיראט===
הוא גדל בקבוצת הנוער של קבוצת ״כספי אקטאו״, בה שיחק עד 2015. בשנת 2015 זומן להרכב הנוער של קבוצת הפאר המקומית קאיראט אלמטי, ממועדוני הכדורגל הגדולים במדינה. במדיה בלט כבלם מרכזי. את הופעת הבכורה בקבוצה הבוגרת ערך ב־11 במרץ 2018 במשחק הליגה מול קיזיל. במדי קאיראט זכה פעמיים בגביע הקזחי (2018, 2021) וגם זכה באליפות קזחסטן בעונת 2021.

===זניט===
בינואר 2022, זומן למחנה האימונים של זניט סנקט פטרבורג הרוסית, שנערך בדובאי. בפברואר זניט השאילה אותו למשך שנה אחת. הוא ערך את הופעת הבכורה במדי זניט במשחק הגביע ב־3 במרץ 2022, מול קבוצת קאמאז. בליגה הרוסית שיחק לראשונה מול אופה ב־7 במרץ, כשעלה כמחליף בדקה 78. כבר בעונת הבכורה שלו זכה עם זניט באליפות רוסיה ובסופרקאפ הרוסי.

בדצמבר 2022 זניט מימשה אופציית רכישה וחתמה איתו חוזה עד סוף עונת 2024/2025 תמורת 2.1 מיליון דולר.

== נבחרת==
הוא זומן לסגל נבחרת קזחסטן בכדורגל למשחק ידידות מול במרץ 2018. מאז ערך 14 הופעות במדי הנבחרת.

==תארים==
;קאיראט אלמאטי
* הגביע הקזחי: 2018, 2021
* האליפות הקזחית: 2020

;זניט סנקט פטרבורג
* אליפות רוסיה: 2022
* הסופר קאפ הרוסי: 2022

==קישורים חיצוניים==

קטגוריה:כדורגלנים קזחים
קטגוריה:בלמי כדורגל קזחים
קטגוריה:כדורגלני זניט סנקט פטרבורג
קטגוריה:כדורגלני קאיראט אלמטי
קטגוריה:כדורגלני נבחרת קזחסטן
קטגוריה:קזחים שנולדו ב-1999
Stand Up (שיר של לודאקריס)

Stand Up הוא שיר של הראפר האמריקאי לודאקריס, שיצא לאור כסינגל הרשמי השני מתוך אלבום האולפן הרביעי שלו, Chicken-n-Beer. זה שירו הראשון שהגיע למקום הראשון במצעד בילבורד הוט 100, בהפקתו של קניה וסט והפקה נוספת של לודאקריס עצמו.

השיר הגיע לראש מצעד בילבורד הוט 100 בשבוע של 6 בדצמבר 2003, והגיע גם לצמרת מצעד שירי ה-R&B/היפ-הופ למשך ארבעה שבועות, ובכך היה לשירו הראשון של הראפר במקום הראשון בשני המצעדים בהתאמה. השיר בילה סך של 28 שבועות בהוט 100. לודאקריס זכה במועמדות לפרס גראמי בקטגוריית "ביצוע סולו הראפ הטוב ביותר" עבור השיר.

השיר הופיע בפרסומת של מרצדס-בנץ A-קלאס סדן בשנת 2019, שהופיעה במהלך הסופרבול LIII ב-3 בפברואר 2019. הפרסומת כללה את לודאקריס עצמו מבצע את השיר באופרה, וגם את וייל אי. קויוטי ורוד ראנר ולשחרר את ווילי.<ref></ref>

==וידאו קליפ==
לשיר נוצר וידאו קליפ מוזיקלי בבימויו של דייב מאיירס. בקליפ לודאקריס מראפרפ במועדון לילה לרקע אלמנטים מוזרים שונים, כמו בקבוק בירה ענק, ממנו הוא שותה, נעלי ספורט ענקיות שהוא נועל מאוחר יותר, נכים על כיסאות גלגלים רוקדים, לודה ואישה נוספת כפעוטים, ועוד, כשהסצנות רומזות בעיקר על מילות השיר. צ'ינגי, קאט ויליאמס, 2 צ'יינז, סקוטר בראון, קניה וסט (מפיק השיר), טיירה בנקס ולורן לונדון ביצעו הופעות קמע בקליפ.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

==הערות שוליים==

קטגוריה:שירי 2003
קטגוריה:סינגלים מ-2003
קטגוריה:שירי לודאקריס
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי דייב מאיירס
קטגוריה:שירי פלטינה בארצות הברית
קטגוריה:סינגלים שהגיעו למקום הראשון במצעד הבילבורד הוט 100
ג'ורדן קרוקס

ג'ורדן קרוקס (באנגלית: Jordan Crooks; נולד ב-2 במאי 2002) הוא שחיין מאיי קיימן, אלוף העולם בבריכת 25 מטר (מלבורן 2022) במשחה ל-50 מטר חופשי. במשחה זה קבע את התוצאה הרביעית בטיבה בכל הזמנים (20.31 שניות).

== ביוגרפיה ==
קרוקס נולד וגדל בג'ורג' טאון שבאיי קיימן. אחותו הצעירה, ג'יליאן קרוקס , אף היא שחיינית מצטיינת שהשתתפה באולימפיאדת טוקיו (2020) וזכתה בכבוד לשאת את דגל מדינתה בטקס הפתיחה במשחקים אולימפיים אלה. הוא לומד באוניברסיטת טנסי.

===2019===
באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום 24 במשחה שליחים משולב 4x100 מטר חופשי בתוצאה של 3:44.54 דקות, במקום 59 במשחה ל-200 מטר חופשי בתוצאה של 1:56.33 דקות ובמקום 78 במשחה ל-100 מטר חופשי בתוצאה של 52.36 שניות.

===2022===
באליפות העולם שנערכה בבודפשט, הונגריה ביוני 2022 סיים במקום 19 במשחה ל-50 מטר חופשי בשיא לאומי חדש של 22.20 שניות ובמקום 21 במשחה ל-100 מטר חופשי בשיא לאומי חדש נוסף של 48.79 שניות.

====אלוף עולם בבריכת 25 מטר====
באליפות העולם בבריכת 25 מטר שנערכה במלבורן ב-17 בדצמבר זכה במדליית זהב במשחה ל-50 מטר חופשי בתוצאה של 20.46 שניות, לפני בן פראוד מהממלכה המאוחדת (20.49 שניות) ודילן קרטר מטרינידד וטובגו (20.72 שניות). בשלב המוקדמות קבע תוצאה של 20.36 שניות ועלה ראשון לשלב חצי הגמר שבו קבע שיא אישי חדש של 20.31 שניות ועלה ראשון למשחה הגמר בתוצאה הרביעית בטיבה בכל הזמנים. נוסף לכך סיים במקום שישי במשחה ל-100 מטר חופשי בתוצאה של 45.77 שניות. בשלב המוקדמות קבע תוצאה של 45.61 שניות ועלה ראשון לשלב חצי הגמר שבו קבע תוצאה של 45.55 שניות שבו עלה ראשון לשלב הגמר בתוצאה השלישית בטיבה באליפות כולה והתוצאה ה-11 בטיבה בכל הזמנים.

===2023===
בתחרות שנערכה בטקסס, ב-15 בפברואר 2023 היה לשחיין השני בהיסטוריה ששחה 50 יארד חופשי מתחת ל-18 שניות כשקבע תוצאה של 17.93 שניות.

== שיאים אישיים ==
===בריכה אולימפית===
* 50 מטר חופשי: 22.20 שניות (2022)
* 100 מטר חופשי: 48.79 שניות (2022)

===בריכת 25 מטר===
* 50 מטר חופשי: 20.31 שניות (2022)
* 100 מטר חופשי: 45.55 שניות (2022)

===בריכת 25 יארד===
* 50 יארד חופשי: 17.93 שניות (2023)
* 100 יארד חופשי: 41.16 שניות
* 100 יארד פרפר: 44.79 שניות
* 100 יארד גב: 45.55 שניות

== ראו גם ==

== קישורים חיצוניים ==

* [https://utsports.com/sports/swimming-and-diving/roster/jordan-crooks/17678 ג'ורדן קרוקס באוניברסיטת טנסי], באתר University of Tennessee Athletics 

קטגוריה:שחייני חופשי
קטגוריה:אלופי עולם בשחייה
קטגוריה:נושאי דגל איי קיימן באולימפיאדה
קטגוריה:איי קיימן: ספורט
קטגוריה:ילידי 2002
CBeebies

סי. ביביז (באנגלית: CBeebies) הוא ערוץ טלוויזיה בריטי המיועד לילדים והוא שייך לרשת האחות CBBC עבור גילאי 7 שנים. ומופעל כל יום בין השעות 6:00 ל-19:00, וגם שייכת ל-BBC4.

== היסטוריה ==
ב-20 בנובמבר 2001 נחשף השם CBeebies באופן רשמי במסגרת פיצול רצועת השידור הקיימת של CBBC, וכי הוא ישמש הן כרצועה לפעוטות והן כערוץ דיגיטלי. ערוץ CBeebies הושק ב-11 בפברואר 2002 לצד ערוץ CBBC, כספין-אוף מרשת הטלוויזיה לילדים של ה-BBC. ארבע התוכניות הראשונות ששודרו בערוץ היו "טלטאביז", "בינקה", "Step Inside" ו"פינגו". הערוץ משודר בין השעות 6:00 ו-18:58, בכל ימות השבוע, וכתוצאה מכך חולק את הזמן עם ערוץ BBC Four המשודר לאחר שערוץ זה מסיים את שידוריו.

במרץ 2007 נוספה לרשת רצועת רדיו בשם CBeebies אודיו, ששודרה במשך שלוש שעות בכל יום ב-BBC Radio 7 עד אפריל 2011. CBeebies Radio המשיך כתכונה באתר האינטרנט של CBeebies החל מ-2013, וכן ב-BBC Sounds המשדרת מ-6 בבוקר עד 22:00. שבועון CBeebies Weekly יצא לאור לראשונה בשנת 2006.

החל ממרץ 2013 עבר CBeebies לבעלות שירות השידור של הכוחות הבריטיים, וחולקת ערוץ עם BFBS Extra.CBeebies זמין גם באירלנד.

== תכנים בולטים מהערוץ ששודרו בישראל ==
בישראל שודרו כמה מתוכניות הרכש בערוצים שונים מבניהם: ערוץ הופ! וערוץ לולי.

=== ערוץ הופ! ===
* מספרי משימה (Numberjacks)
* רחוב החיות 64 (Zoo lane 64)
* מר מוכשר (Mister Maker)
* נווה עצלנות (LazyTown)
* היכון, חידון, הופ! (Kerwhizz)
* פינת הציפורים (3rd & Bird)
* שון כבשון (Shaun the Sheep)
* סבא מתכווץ (Grandpa in My Pocket)
* האחים קואלה (The Koala Brothers)
* וידה רופאת החיות (Vida the Vet)
* בוב הבנאי (Bob the Builder)
* דר דוור (Postman Pat)
* סמי הכבאי (Fireman Sam)
* רחוב סומסום (Sesame Street)
* אדון מצחיקון (funny lord)
* טבע תום (Tree Fu Tom)
* פינגו

=== ערוץ לולי ===
* טלטאביז (Teletubbies)
* הגן הקסום... (...In the Night Garden)
* ררי האריה (Raa Raa the Noisy Lion)
* צ'ארלי דוב קטן (Little Charley Bear)
* וויבולו (Waybuloo)
* תפודים קטנים (Small Potatoes)
* חבורת אבאדס (Abadas)
* רני רן הסקרן (Baby Jake)
* רז וברווז (Sarah and Duck)
* ילדי העננים (Cloudbabies)
* חברים בחווה (Back at the Barnyard)
* טימי הטלה (Timmy Time)
* דאגי (Hey Duggee)
* בינג (Bing)
* מישמיש העכביש (Woolly and Tig)
* אמא ואני (Tee & Mo)
* סיפורי ירח (Moon and Me)
* מעגל קטנטנים (The Baby Club)
* צבעבלוקס (Colourblocks)
* פינוקי

=== ערוץ בייבי ===
* בובה (Booba)

=== ערוץ הילדים, לוגי ויויו ===
* פאבלו השועל האדום (Pablo the Little Red Fox)
* ארתור 
* פפפיראטים (Pfffirates)
* ארט נינג'ה (Art Ninja)

=== ערוץ A+ KIDS ===
* אלפאבלוקס (Alphablocks)
* נאמברבלוקס (Numberblocks)

=== ערוץ דיסני ג'וניור ===
* בלואי
* קייט ומים-מים

=== ערוץ חינוכית ===
* צ'רלי ולולה

==קישורים חיצוניים==

* 

קטגוריה:BBC
21 Questions

הוא שיר של הראפר האמריקאי 50 סנט בהשתתפות הראפר והזמר האמריקאי נייט דוג. הוא יצא לאור ב-4 במרץ 2003 באמצעות אינטרסקופ רקורדס, אפטרמת' אנטרטיינמנט של ד"ר דרה, שיידי רקורדס של אמינם וג'י יוניט רקורדס של 50 סנט עצמו, כסינגל השני מתוך אלבום הבכורה של 50 סנט, Get Rich or Die Tryin.

==רקע וכתיבה==
בשונה משאר שירי האלבום, "" הוא שיר אהבה המושפע מ-R&B, העוסק בעיקר סביב סדרה של שאלות הנוגעות למערכת יחסים בין 50 סנט לבת זוגו. כשהמפיק ד"ר דרה עבד עם 50 סנט על אלבום הבכורה שלו, הוא התנגד שהשיר ייכלל ברשימת הרצועות של האלבום. על פי 50 סנט, "דרה אמר: 'איך אתה הולך להיות גנגסטה והכל, ואחר כך לשים את שיר האהבה המלוכלך הזה באלבום?'". 50 סנט הגיב לדרה: "אני שני אנשים. תמיד הייתי צריך להיות שני אנשים מאז שהייתי ילד, כדי להסתדר. מבחינתי זה לא גיוון, זה הכרח".<ref name=MSNBC>Allison Samuels, February 21, 2007. [http://www.msnbc.msn.com/id/6959748/site/newsweek/ The Flip Side of 50 Cent] . MSNBC. Retrieved July 7, 2007.</ref>

בשיר אלמנטים משירו של בארי וייט משנת 1978, "It's Only Love Doing Its Thing".

==הצלחה מסחרית==
השיר הגיע בשיאו למקום הראשון במצעד הבילבורד הוט 100 האמריקאי במאי 2003, והפך לשירו השני של 50 סנט ברציפות בצמרת המצעד, לאחר הסינגל המוביל מתוך האלבום, "In da Club", וכן הראשון של נייט דוג.<ref></ref> בסך הכל, השיר בילה ארבעה שבועות בצמרת המצעד וכ-23 שבועות במצעד כולו. הוא הצליח גם מחוץ לארצות הברית, והגיע לעשירייה הפותחת בהולנד, ניו זילנד ובריטניה, ולחמישייה בקנדה ואוסטרליה.

==וידאו קליפ==
הווידאו קליפ לשיר בוים על ידי דיימון ג'ונסון, ד"ר דרה ופיליפ אטוול במרץ 2003,<ref name=MTV>שאהים רייד (2 במאי 2003). [http://www.mtv.com/bands/123/50_cent/news_feature_050203/index2.jhtml 50 Cent: Still Hungry After 4 Million Records]. MTV. Retrieved July 7, 2007.</ref> והוא מתאר את 50 סנט שנעצר ונמצא בכלא, שם הוא מנסה לשמור על קשר עם חברתו, אותה מגלמת מייגן גוד. בכלא, הוא מוטרד כל הזמן על ידי אסיר אחר. הקליפ מסתיים עם המשך של ההתחלה, כש-50 סנט וחברתו צופים מביתם כשהמשטרה עוצרת את האסיר במקום; סצנות הכלא מתגלות כתרחיש היפותטי בו 50 סנט מודאג. בקליפ הופעות קמע של חברי ג'י יוניט לויד בנקס ויאנג באק כאסירים נוספים בכלא.<ref name=MTV />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! דנמרק (IFPI Danmark)
| זהב
| 45,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| זהב
| 500,000
|}

==קישורים חיצוניים==

==הערות שוליים==

קטגוריה:שירי 2003
קטגוריה:סינגלים מ-2003
קטגוריה:שירי 50 סנט
קטגוריה:שירי נייט דוג
קטגוריה:שירים באנגלית
קטגוריה:שירים על פשע
קטגוריה:בלדות R&B עכשוויות
קטגוריה:שירי זהב בארצות הברית
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אלקטרה רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
פוסט-בריטפופ

פוסט-בריטפופ (באנגלית: Post-Britpop) הוא תת-ז'אנר של הרוק האלטרנטיבי. הוא הופיע לראשונה בסוף שנות ה-90 כהמשך לבריטפופ<ref></ref>, בהשפעת להקות כמו אואזיס, פאלפ ובלר.

לפוסט-בריטפופ יש אלמנטים של רוק בריטי מסורתי עם השפעות מהמוזיקה האמריקאית. להקות פוסט-בריטפופ משתמשות לעיתים קרובות באלמנטים של מוזיקת פופ בריטית ומוזיקת רוק בריטית משנות ה-70. הלהקות הבולטות של תת-ז'אנר זה הן קולדפליי, טראוויס ו-The Verve.

==רקע==
החל מ-1997, הפופולריות של הבריטפופ דעכה, וכמה להקות ניסו ליצור ז'אנרים חדשים בהשפעתו. בין השנים 1997–2000, קולדפליי, טראוויס ו-The Verve הוציאו שלושה אלבומים מצליחים: Parachutes, The Man Who ו-Urban Hymns בהתאמה.

מחוץ לממלכה המאוחדת הסגנון לא זכה לתפוצה רחבה. ניתן להחשיב את הלהקה האיסלנדית Leaves לנציגה הבולטת ביותר של הסגנון מחוץ לבריטניה.

== הערות שוליים ==

קטגוריה:סגנונות מוזיקליים
קטגוריה:מוזיקה בריטית
נחל עובדיה

נַחַל עובדיה (בערבית: ואדי עבדאללה) הוא נחל אכזב היורד במדרונו המערבי של הר הכרמל. אורכו של הנחל הוא כ-3.2 ק"מ.

נחל זה הוא הארוך מבין הנחלים בעיר חיפה.

==תיאור כללי==
נחל עובדיה הוא הארוך בגיאיות המערביים היורדים מרכס הכרמל לים בתחום חיפה, הוא מתחיל ממול לבית בירם בכניסה לשכונת רמת גולדה, ובהמשך מתפתל בין השכונות דניה ורמת בגין ויוצא לעיר טירת הכרמל ומשם נשפך לים.

שמו של נחל עובדיה הוא תרגום השם הערבי (ואדי עבדאללה), אך ניתן למצוא קשר גם ל"עובדיהו אשר על הבית", בכיר בממשל אחאב מלך ישראל המוזכר בתחילת פרשיית אליהו ונביאי הבעל – שהתרחשה בכרמל (מלכים א' פרק י"ח).
בסוף המסלול נמצאות גם "מערות עובדיה" מעל טירת הכרמל מהן ניתן לראות את הים ואת העיר וגם את חוף הכרמל ומערב חיפה, במערות אלו התגלו שרידים פרה-היסטוריים לפיהם ניתן לראות כי חי בהם האדם הקדמון.

עד 2013 היה הנחל מוזנח ובעל אשפה רבה, באותה שנה התנדבו תלמידי בית הספר הריאלי העברי בחיפה ואנשי העירייה לטפל בו והוא שוקם בהדרגה, בשנת 2015 הנחל נכנס למיזם שביל ואדיות חיפה שתכננה עיריית חיפה.

==צמחיית הנחל==
בנחל צומחים פטל, חרוב מצוי, כליל החורש, לבנה רפואי ועוד.
בסוף הנחל הוא נפגש עם נחל עמירם ונחל נדר מהשכונות השכנות בחיפה.

==ראו גם==
* נחל עמירם
* נחל נדר
* בית בירם

== קישורים חיצוניים ==
* [https://amudanan.co.il/w/P696402 נחל עובדיה], באתר עמוד ענן
* [https://edu.gov.il/noar/tiulim/tracks/carmel-area/carmel-mountain/Pages/ovadya-river.aspx נחל עובדיה], באתר משרד החינוך

עובדיה
קטגוריה:רובע רמות הכרמל
ברנט גלפי

ברנט גלפי (באנגלית: Brent Ghelfi) (נולד במאי 1966) הוא סופר אמריקאי של ספרות למבוגרים, מסתורין, מותחן, ספרות פשע, מתח וריגול. הוא כתב סדרת ספרי המסתורין על אלכסיי וולקובוי, גנגסטר וסוכן חשאי של צבא רוסיה. ברנט הוא עורך דין במקצועו.

==ביוגרפיה==
ברנט הוא בוגר המכללה למשפט על שם ג’יימס רוג’רס מאוניברסיטת אריזונה (1987) והוא גם בעל תואר במינהל עסקים (1984). לאחר סיום הלימודים הוא החל בקריירה בתחום המשפטים ועסקים.

בשנים 2007–2011 כתב מספר ספרי מותחן, בהם הדמות הראשית היא של גנגסטר רוסי בשם אלכסיי ״וולק״ וולקובוי, כשהספר הראשון בסדרה ״המשחק של וולק״ תורגם לעברית על ידי אסתר קלשטיין בהוצאת כנרת וזמורה ביתן. הסדרה כוללת ארבעה רומנים, כולם ספרי מתח המתרחשים ברוסיה של ימינו. הם תורגמו לשמונה שפות ואף התקיימו דיונים על מנת להפיק עיבוד קולנועי. ״המשחק של וולק״ היה מועמד על ידי כותבי המתח הבינלאומיים לרומן הביכורים הטוב ביותר לשנת 2007 ועל ידי מגזיני Mystery News ו-Deadly Pleasures לפרס בארי לספר המתח הטוב ביותר. הרומנים נכתבו בהשראת טיולים שעשה לרוסיה במהלך שנות ה־90.

לאחר כתיבת ספרי הסדרה, גלפי חזר לעסקים.

==חיים אישיים==
הוא נשוי ויש לו 2 ילדים. חי עם משפחתו בפניקס, אריזונה שבארצות הברית.
==ספריו==
* המשחק של וולק (Volk's Game), בהוצאת Henry Holt משנת 2007. תורגם לעברית ב־2009.
* Volk's Shadow, בהוצאת Henry Holt 2008
* The Venona Cable, 2009
* The Burning Lake, 2011
==קישורים חיצוניים==
* 

* [https://www.bookseriesinorder.com/brent-ghelfi/ ספרים של ברנט גלפי]
* [https://us.macmillan.com/author/dbtmp6826 מידע על הסופר]
* 

קטגוריה:סופרי מתח ואימה אמריקאים
קטגוריה:עורכי דין אמריקאים במאה ה-20
קטגוריה:בוגרי אוניברסיטת אריזונה
קטגוריה:אמריקאים שנולדו ב-1966
ינה ארדאי

ינה ארדאי (במקור פרידמן עד 1900,<ref>Névváltoztatási engedélyt tartalmazó BM rendelet száma/évszáma: 89913/1900. MNL-OL 30792. mikrofilm 31. kép 1. karton Névváltoztatási kimutatások 1900. év 9. oldal 23. sor</ref> בהונגרית: Erdélyi Jenő; טנקה, 27 בנובמבר 1881 – סגד, 4 באוקטובר 1971)<ref></ref> היה דוקטור לרפואה (MD), פרופסור באוניברסיטה, דוקטור (PhD) למדעי הרפואה (1958).

==קורות חיים==
ינה פרידמן נולד במשפחה יהודית כבנם של יאקאב ארדאי (פרידמן), עצמאי ושל בַּבֶּטָה קראוס. הוא השלים את לימודיו באוניברסיטת בודפשט (כיום שמה אוניברסיטת אטווש לוראנד), שם קיבל את התואר ברפואה ב-1905. בשנים 1905–1907, עבד במרפאת האוזניים של אוניברסיטת וינה, שם היה תלמידם של אדם פוליצר יליד הונגריה, מרקוס הייק והנריק נוימן, ולאחר מכן התיישב בסגד. בין 1907 ל-1963 הוא הפך לרופא אף אוזן גרון בבית החולים ובמרפאה בסגד, אחר כך לרופא ראשי ולבסוף ראש מחלקה. בשל יהדותו הוא גורש עם משפחתו למחנה ריכוז במהלך מלחמת העולם השנייה.<ref></ref> הוא שרד ולאחר שחזר הביתה קיבל את התוארפרופסור חבר. בשנת 1963 הפך לפרופסור מן המניין באוניברסיטה ופרש מבית החולים באותה שנה, אך המשיך ללמד.<ref></ref> הוא עסק בעיקר בסוגיות אבחנתיות וטיפוליות. הישגיו בתחום הטיפול הכירורגי במורסה והיצרות הוושט הם המשמעותיים ביותר. בין 1968 לבין 1971, היה נשיא הכבוד של החברה ההונגרית לרפואת אף אוזן וגרון. הוא גם לקח חלק בחיי קהילת יהודי סגד כאחד ממנהיגי קהילה. רעייתו הייתה וילמה לנדייל, בתם של לאיוש לנדייל ושל פאולינה וינקלר, לה נישא ב-5 באפריל 1913 בסגד.<ref></ref>

== עבודותיו העיקריות ==
* ההשפעה הפיזיולוגית של תרופת ה-mydriaticum (עם אמיל הרמן, בודפשט, 1902)
* ניתוח רדיקלי לאמפיאמה כרונית של סינוסי חלל האף Paranasal sinuses עם הרדמה מקומית והתוויה שלה (רפואה, 1907)
* כמה מקרים של כניסת גוף זר לדרכי הנשימה העליונות והלקחים לגביהם (שבועון רפואי, 1950, 23. )
* האם האינדיקציות הנוכחיות לכריתת שקדים נכונות? (שבועון רפואי, 1962, 7)

== פרסים והוקרה ==
* מדליית הצטיינות בעבודה (1955)
* דיפלומה זהב (1955)
* מדליית יובל לציון 50 שנות פעילות בית החולים הציבורי (1957)
* הרופא המצוין (1958)
* נשיא כבוד של האגודה המדעית של רופאי אף אוזן גרון (1958)
* חבר כבוד תורשתי בוועדת העורכים של אוזן גרון (1958)
* מועמד למדעי הרפואה (1958)
* פרופסור כבוד באוניברסיטה של SZOTE (1965)
* דיפלומה של יהלום (1965)
* דיפלומה של ברזל (1970)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM52796 נתוניו] במאגר המוזיאון הספרותי פטפי)
* (אלכסנדר אמד: [https://adt.arcanum.com/hu/view/FulOrrGegeGyogyaszat_2011/?pg=237&layout=s זוכרים את פרופסור ד"ר ינה ארדאי]) דרוש מינוי
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([http://mek.oszk.hu/00300/00355/html/ABC03609/03833.htm לקסיקון ביוגרפי הונגרי]. עורכת ראשית אגנש קניירש)
* (יוז'ף סבון: [https://adt.arcanum.com/hu/view/FulOrrGegeGyogyaszat_1972/?pg=10&layout=s פרופסור ד"ר ינה ארדאי]) דרוש מינוי.

== הערות שוליים ==

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנות ריכוז
קטגוריה:ניצולי השואה: הונגריה
קטגוריה:הונגרים שנולדו ב-1881
קטגוריה:הונגרים שנפטרו ב-1971
דקוטה לותר

דקוטה לותר (באנגלית: Dakota Luther; נולדה ב-7 בנובמבר 1999) הוא שחיינית אמריקאית, אלופת העולם בבריכת 25 מטר (מלבורן 2022) במשחה ל-200 מטר פרפר.

== ביוגרפיה ==
לותר נולדה וגדלה באוסטין, טקסס. אמה, ויטני הדג'פאת', הייתה שחיינית מצטיינת, סגנית אלופה אולימפית (אטלנטה 1996) במשחים ל-100 מטאר גב ול-200 מטר גב. היא מתאמנת באוניברסיטת ג'ורג'יה.

===2017===
באליפות העולם שנערכה בבודפשט, הונגריה בסוף יולי 2017 סיימה במקום 15 במשחה ל-200 מטר פרפר בתוצאה של 2:09.55 דקות. בשלב המוקדמות היא קבעה תוצאה של 2:08.86 דקות ועלתה לשלב חצי הגמר מהמקום העשירי.

===2019===
באוניברסיאדה שנערכה בנאפולי, איטליה ב-2019 היא זכתה ב-3 מדליות, 2 זהב ו-1 כסף. מדליות זהב, במשחה ל-200 מטר פרפר (2:07.92 דקות) ובמשחה שליחות 4x100 מטר מעורב ומדליית כסף במשחה ל-100 מטר פרפר (58.82 שניות).

===2022===
====אלופת עולם בבריכת 25 מטר====
באליפות העולם בבריכת 25 מטר שנערכה במלבורן, אוסטרליה ב-15 בדצמבר זכתה במדליית זהב במשחה ל-200 מטר פרפר בתוצאה של 2:03.37 דקות, לפני האלי פליקינר מארצות הברית (2:03.78 דקות) ואליזבת דקר מאוסטרליה (2:03.94 דקות).

== שיאים אישיים ==
===בריכה אולימפית===
* 100 מטר פרפר: 58.48 שניות (2019)
* 200 מטר פרפר: 2:07.76 דקות (2019)

===בריכת 25 מטר===
* 200 מטר פרפר: 2:03.37 דקות (2022)

===בריכת 25 יארד===
* 100 יארד פרפר: 51.99 שניות (2020)
* 200 יארד פרפר: 1:52.04 דקות (2021)

== ראו גם ==

== קישורים חיצוניים ==

קטגוריה:שחייניות פרפר אמריקאיות
קטגוריה:אלופות האוניברסיאדה: שחייניות
קטגוריה:אלופות עולם בשחייה
קטגוריה:אמריקאיות שנולדו ב-1999
אם הייתי צריכה

אם הייתי צריכה הוא סינגל של הזמרת-יוצרת הישראלית אודיה, שיצא לאור ב-25 בנובמבר 2021. אודיה כתבה והלחינה את השיר, והוא הופק על ידי משה בן אברהם ואופק יקותיאל.

==הצלחה מסחרית==
במצעד הרשמי של גלגלצ, הגיע השיר למקום השביעי ובהעשירייה הגיע למקום השלישי. בשירות הסטרימינג ספוטיפיי, זכה השיר להצלחה מתונה בצאתו והגיע בבכורה למקום ה-171 במצעד השבועי בישראל, עם 30,890 השמעות שצבר באותו השבוע. בסופו של דבר, הגיע השיר בשיאו למקום השביעי במצעד במרץ 2022, ובסיכום השנתי של הפלטפורמה לשנת 2022 הגיע למקום ה-11. בסיכום השנתי של אפל מיוזיק, הגיע השיר למקום החמישי.

בגלגלצ, הצליח השיר להגיע למקום ה-35 במצעד השנתי שערכה התחנה. השיר נכנס גם למצעד העשירייה השנתי של כאן גימל במקום ה-17.

==וידאו קליפ==
הווידאו קליפ של השיר יצא לצד הסינגל עצמו ב-25 בנובמבר 2021. נכון לדצמבר 2022, לקליפ למעלה מ-14.4 מיליון צפיות.

==מיקומי שיא==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת ארומה מיוזיק